35. ΝΟΜΟΣ υπ’ αριθ.293 της 3/10 Απρ. 1976 (ΦΕΚ Α΄ 82) Περί τροποποιήσεως και συμπληρώσεως των περί χορηγίας δημάρχων διατάξεων. Άρθρ.1.-1.(Αντικαθίσταται, από 1 Ιαν.1951, η παρ.1 του άρθρ.1 Νομ. 91/1943, ανωτ. αριθ.21).  2.Οι δυνάμει των αντικαθισταμένων διατάξεων στερηθέντες του δικαιώματος χορηγίας, συνεπεία καταδικαστικής εις βάρος των αποφάσεως δι’ αδίκημα στρεφόμενον κατά της περιουσίας του δήμου και των δημοτικών αγαθοεργών ιδρυμάτων, ως και τα δικαιούχα χορηγίας μέλη των οικογενειών των εκ τούτων θανόντων δικαιούνται να ασκήσωσι τούτο εντός έτους από της ενάρξεως ισχύος του παρόντος, δι’ υποβολής αιτήσεως εις τον κατά την παρ. 4 του άρθρ. 1 του Νομ. 91/1943 δήμον, συνοδευομένης υπό των αποδεικτικών του δικαιώματος εγγράφων, η δε πληρωμή της χορηγίας, μη έχουσα αναδρομικήν ισχύν, άρχεται από της ημέρας της υποβολής της αιτήσεως περί απονομής της. 3.Αναγνωρίζεται χρόνος υπηρεσίας δια την θεμελίωσιν του δικαιώματος επί της χορηγίας δημάρχου και την επαύξησιν του ποσού ταύτης: α)Ο από 21.4.1967 μέχρι 31.12.1968 χρόνος υπολοίπου θητείας των, κατά τας εκλογάς της 5ης Ιουλ. 1964 ή μεταγενεστέρως εκλεγέντων δημάρχων, των απομακρυνθέντων υπό του δικτατορικού καθεστώτος μετά την 21ην Απρ. 1967, και β)ο χρόνος ασκήσεως καθηκόντων αναπληρωτού δημάρχου από 17.9.1974 μέχρι της εγκαταστάσεως των εκ των δημοτικών και κοινοτικών εκλογών του έτους 1975 προελθόντων αιρετών οργάνων, υπό των αποκατασταθέντων δια του Ν.Δ.51/1974 «περί επαναφοράς της νομιμότητος εις τους δήμους και κοινότητας, αποκαταστάσεως των αιρετών διοικήσεων τούτων και αντικαταστάσεως διατάξεων του Ν.Δ. 222/1973 «περί Δημοτικού και Κοινοτικού Κώδικος «δημάρχων». Ο χρόνος ούτος αναγνωρίζεται και δια τους αποκατασταθέντας και μη δυναθέντας να ασκήσωσι καθήκοντα αναπληρωτού δημάρχου επί τω λόγω ότι είχεν ανατεθή εις αυτούς υπό της Κυβερνήσεως Εθνικής Ενότητος κατά τον κρίσιμον χρόνον της αποκαταστάσεώς των άσκησις ετέρου δημοσίου λειτουργήματος ασυμβιβάστου προς το ως άνω λειτούργημα. 4.Δεν αναγνωρίζεται προς θεμελίωσιν δικαιώματος χορηγίας ή προς επαύξησιν ταύτης ο χρόνος ασκήσεως καθηκόντων, δημάρχου, αναπληρωτού δημάρχου, δημοτικού συμβούλου και προέδρου κοινότητος υπό μη αιρετών οργάνων δια το χρονικόν διάστημα από 21ης Απρ. 1967 μέχρι 16ης Σεπτ. 1974 ως και ο χρόνος ασκήσεως των αυτών καθηκόντων υπό αιρετών οργάνων προελθόντων εκ των προ της 21ης Απρ. 1967 διενεργηθεισών τελευταίων δημοτικών και κοινοτικών εκλογών, δια το χρονικόν διάστημα από 1ης Ιαν. 1969 μέχρι 16ης Σεπτ. 1974. 5.Χορηγία απονεμηθείσα ή αυξηθείσαι δι’ υπολογισμού του χρονικού διαστήματος της προηγουμένης παραγράφου, διακόπτονται ή μειούνται, αναλόγως, από της πρώτης του επομένου μηνός της δημοσιεύσεως του παρόντος, δι’ αποφάσεως του Υπουργού Εσωτερικών υποκειμένης εις το ένδικον μέσον της εφέσεως ενώπιον του Ελεγκτικού Συνεδρίου, και άνευ δικαιώματος λήψεως των μη καταβληθέντων ποσών αυτών. Άρθρ.2.-1.(Προστίθεται παρ.8 εις το άρθρ.1 Νομ. 91/1943, ανωτ. αριθ.21, ισχύουσα αφ’ ης ίσχυσεν ο Νομ.91/1943). 2.Αι κατ’ εφαρμογήν των διατάξεων του άρθρ.1 του Α.Ν.509/1968 (ανωτ. αριθ.27) διακοπείσαι η μειωθείσαι χορηγίαι αποκαθίστανται, ως είχον αύται προ της διακοπής ή μειώσεώς των, από της ενάρξεως της ισχύος του παρόντος, άνευ ετέρας διαδικασίας και άνευ δικαιώματος λήψεως των, δυνάμει του άρθρου τούτου μη καταβληθέντων ποσών χορηγιών. 3.Χορηγίαι μη καταβληθείσαι κατ’ εφαρμογήν του άρθρ.3 του Α.Ν.509/1968, καταβάλλονται αναδρομικώς, έστω και εαν υπέκυψαν εις παραγραφήν. Άρθρ.3.-(Αντικαθίσταται η παρ.3 του άρθρ.3 Νομ. 91/1943, ανωτ. αριθ.21). Άρθρ.4.-(Αντικαθίσταται το άρθρ.6 Νομ.91/1943, ανωτ. αριθ. 21). Άρθρ.5.-1.(Αντικαθίσταται από 1 Ιαν. 1951, η περίπτ. β΄ του άρθρ. 8 Νομ. 91/1943, ανωτ. αριθ. 21). 2.Δια την άσκησιν του δικαιώματος χορηγίας υπό των απολεσάντων τούτο δυνάμει των αντικαθισταμένων διατάξεων εφαρμόζονται αναλόγως αι διατάξεις της παρ. 2 του άρθρ. 1 του παρόντος. Άρθρ.6.-Αι διατάξεις των άρθρ. 1 και 3 του Α.Ν. 509/1968 (ανωτ. αριθ. 27) καταργούνται, αφ’ ης αύται ίσχυσαν. Άρθρ.7.-Η ισχύος του παρόντος άρχεται από της δημοσιεύσεως του δια της Εφημερίδος της Κυβερνήσεως εκτός αν άλλως ορίζεται εν αυτώ. (Αντί για τη σελ. 92,01(δ) Σελ. 92,01(ε) Τεύχος 735-Σελ. 101 Δημοτικοί και Κοινοτικοί Άρχοντες 3.Β.α.33-35 